
ТАЛДАМАЛЫҚ АНЫҚТАМА
«Жалағаш ауданының мәдениет және тілдерді дамыту бөлімінің 
«Жалағаш аудандық орталықтандырылған кітапханалар жүйесі» коммуналдық мемлекеттік мекемесінің қызметіне жүргізілген сыбайлас жемқорлық тәуекелдерін ішкі талдау нәтижелері бойынша 

Жалағаш кенті                                                            6 қазан 2026 жыл

КІРІСПЕ БӨЛІМІ:
1. Сыбайлас жемқорлық тәуекелдеріне ішкі талдау объектісі болып,                       «Жалағаш ауданының мәдениет және тілдерді дамыту бөлімінің «Жалағаш аудандық орталықтандырылған кітапханалар жүйесі» коммуналдық мемлекеттік мекемесінің қызметі (әрі қарай – Кітапхана) табылады.
2. Сыбайлас жемқорлық тәуекелдеріне ішкі талдау Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығымен бекітілген  Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
	3. Сыбайлас жемқорлық тәуекелдеріне ішкі талдауды мекеме басшысының 2026 жылғы 25 тамыздағы  № 49 бұйрығымен құрылған төмендегі құрамдағы жұмыс тобымен жүргізілді:
Меңдібаева Ұлмекен Әбілтайқызы – мекеме басшысының орынбасары,топ жетекшісі;
Бахтияров Асылхан Кадирбаевич – шаруашылықты қамтамасыз ету     бөлімінің меңгерушісі, топ мүшесі;
Қалиева Раушан Алтынбекқызы – әдіскер, топ мүшесі;
Амзеева Айсұлу Зкрияқызы – библиограф, топ мүшесі

4. Сыбайлас жемқорлық тәуекелдеріне ішкі талдау 2026 жылдың 
1-30 қыркүйек аралығында жүргізілді.
	5. Сыбайлас жемқорлық тәуекелдерін ішкі талдаумен 2025 жылдың мамыр және 2026 жылдың тамыз айлары аралығындағы кезең қамтылды.
	6. Мекеме басшысының орынбасары Ұ.Меңдібаеваға сыбайлас жемқорлық тәуекелдеріне ішкі талдау жүргізу және жұмыс нәтижелері үшін басшылық, үйлестіру және жауапкершілік жүктелді. 

          СИПАТТАМА БӨЛІМІ:
І.Талдау келесі бағыттар бойынша жүргізілді:
1) Кәсіпорынның қызметін қозғайтын нормативтік құқықтық актілерде (әрі қарай - НҚА) сыбайлас жемқорлық тәуекелдерін анықтау;
2) Кітапхананың ұйымдастырушылық-басқарушылық қызметіндегі сыбайлас жемқорлық тәуекелдерін анықтау.

Талданатын объект туралы мәліметтер:
Кітапхана қызметінің басты міндеті мәдениет саласында қызмет көрсету болып табылады. Көрсетілген мақсатты іске асыру үшін кәсіпорын келесі қызмет түрлерін жүзеге асырады:
- Қазақстан Республикасында аталып өтетін мерекелерді, концерттерді, фестиваль-конкурстарды, байқауларды, халықтық қолданбалы және бейнелеу өнерілерінің көрмесін ұйымдастыру;
- Семинарлар, конференциялар, көрмелер, және облыстық мәдениет саласындағы даму нысандарын ұйымдастыру;
- Аймақтық, облыстық, республикалық және халықаралық конкурстарға, фестивальдарға қатысу арқылы халық шығармашылығының үздік ұжымдарын насихаттау;
- Мәдени-демалыс қызмет орталығы саласында ұлттық мәдениеттің дамуына және сақталуына бағытталған әр түрлі мәдени акциялар, бағдарламалар мен инновациялық жобаларды қолдау.
	Мекен-жайы: Жалағаш ауданы, Қыстаубаев көшесі, № 37.
ІІ. Кітапхананың қызметінде, оны ұйымдастыру-басқару қызметін реттейтін құқықтық актілер мен ішкі құжаттарға сыбайлас жемқорлық тәуекелдерін анықтау.
Сыбайлас жемқорлық тәуекелдерін ішкі талдау жұмыс тобы кодекстерді, заңдарды, нормативтік құқықтық актілерді, кәсіпорын өз қызметінде басшылыққа алатын құқықтық актілерді зерделеді.
- Қазақстан Республикасының Конституциясы;
- Қазақстан Республикасының Еңбек Кодексі;
- Қазақстан Республикасының Бюджет кодексі;
	- Қазақстан Республикасының Салық кодексі;
	- «Мемлекеттік мүлік туралы» Қазақстан Республикасының 2011 жылғы 
1 наурыздағы №413-IV Заңы;
	- «Сыбайлас жемқорлыққа қарсы іс-қимыл туралы» 2015 жылғы 
18 қарашадағы №410-V Қазақстан Республикасы Заңы; 
- Қазақстан Республикасының «Мәдениет туралы» Заңы;
- Қазақстан Республикасы Әкімшілік рәсімдік-процестік кодексі;
	- Қазақстан Республикасының Азаматтық кодексi;
- Қазақстан Республикасындағы жергілікті мемлекеттік басқару және 
өзін-өзі басқару туралы Қазақстан Республикасының Заңы;
- «Арал өңіріндегі экологиялық қасірет салдарынан зардап шеккен азаматтарды әлеуметтік қорғау туралы» Қазақстан Республикасының 1992 жылғы 30 маусымдағы Заңы;
- «Қазақстан Республикасының шегінде мемлекеттік бюджет қаражаты есебінен ұсталатын мемлекеттік мекемелер қызметкерлерінің, сондай-ақ Қазақстан Республикасы Парламенті депутаттарының қызметтік іссапарлары туралы қағидаларды бекіту туралы» Қазақстан Республикасы Үкіметінің 2000 жылғы 22 қыркүйектегі №1428 қаулысы; 
- «Азаматтық қызметшілерге, мемлекеттік бюджет қаражаты есебінен ұсталатын ұйымдар қызметкерлеріне, қазыналық кәсіпорындар қызметкерлеріне еңбекақы төлеу жүйесі туралы» Қазақстан Республикасы Үкіметінің 2015 жылғы 31 желтоқсандағы №1193 қаулысы; 
- «Бюджет қаражаты есебінен, оның ішінде Шет мемлекеттерге қызметтік                  іс-сапарларға арналған шығыстарды өтеу қағидаларын бекіту туралы» Қазақстан Республикасы Үкіметінің 2018 жылғы 11 мамырдағы №256 қаулысы.

НҚА зерделеу нәтижесінде оларда сәйкессіздіктер мен сыбайлас жемқорлық тәуекелдер тудыратын деректер анықталмады.  

ІІІ. Персоналды басқару, оның ішінде сыбайлас жемқорлық тәуекелдеріне шалдыққан лауазымдарды айқындау.
3.1. Кадрлық құрам бойынша.
	2025 жылы қызметкерлерді басқару: штаттық бірлік   қызметкерлер саны -62. Оның ішінде  кітапхана мамандары - 42;  есепші-1; тех қызметшілер -14, т.б қызметкерлер-5 жұмыс жасайды. 	
2026 жылдың қаңтар-қыркүйек қызметкерлерді басқару: штаттық бірлік бойынша қызметкерлер саны - 62. Оның ішінде  кітапхана мамандары - 42;  есепші-1; тех қызметшілер -14, т.б қызметкерлер-5 жұмыс жасайды.  
Теріс себептермен жұмыстан шығарылған қызметкерлер жоқ. Кітапханада кәсіби біліктіліктерін көтеру бойынша қайта даярлау курстарына жіберу және санаттарын көтерудің кестесі мен уақыты сақталған. 
2025 жылғы мамыр және 2026 жылғы тамыз аралығында еңбек тәртібін бұзушылық фактілері  тіркелмеген.
Талдау жүргізілу кезінде сыбайлас жемқорлыққа қарсы заң бұзғандығы үшін сотталған немесе қылмыстық іс жасағандарды жұмысқа қабылдау фактілері анықталмаған. 
2025 жылғы мамыр және 2026 жылғы тамыз аралығында кітапханада «Сыбайлас жемқорлыққа қарсы іс-қимыл туралы» Қазақстан Республикасы Заңымен белгіленген шектеулерді сақтамау фактілері анықталған жоқ.
	
Сыбайлас жемқорлық тәуекелдеріне шалдыққан лауазымдар тізімі
	Сыбайлас жемқорлық тәуекеліне шалдығуы мүмкін лауазым
	Сыбайлас жемқорлық тәуекелдері бар лауазымдық өкілеттіктер
	Сыбайлас
жемқорлық
тәуекелдері
	Сыбайлас жемқорлық тәуекелдерінің деңгейі

	Мекеме басшысы
	Тәртіптік теріс қылықтың түрін анықтау
	ҚР Еңбек кодексінің 64-бабына сәйкес тәртіптік теріс қылықтың түрлерін айқындап, нәтижесімен тәртіптік жаза қолдану көзделген.
Мәселен, жұмыскердің тәртіптік теріс қылық жасаған сәтте алынбаған тәртіптік жазасы болса, заңнама талаптарына сәйкес қатаң жазалар қолдану көрсетілген. Алайда, бұл талапты қасақана немесе абайсыздан есепке алмаған жағдайда жұмыскерге жеңіл тәртіптік жаза қолдануға мүмкіндік туындайды.
	төмен 



ІV. Мүдделер қақтығысын реттеу.
2025 жылғы мамыр - 2026 жылғы тамыз аралығында  Кітапханада мүдделер қақтығысы орын алмаған.
	
V. Мемлекеттік қызметтер көрсету.
Кітапханамен мемлекеттік қызметтер көрсетілмейді.

	VІ.  Рұқсат беру функцияларын іске асыру.
	Кітапханамен рұқсат беру функциясы жүзеге асырылмайды.

	VІІ.  Бақылау функцияларын жүзеге асыру:
	Кітапханамен бақылау функцияларын жүзеге асырылмайды.
	VІІІ. Бюджет және қаржы қаражатын игеру және бөлу.
	- 2025 жылы – 243503,0 мың теңге, игерілу пайызы 100%.
          - 2026 жылға -  264217,0 мың теңге қарастырылған.8 айда игерілгені       180979,8 мың теңге

	ІХ.  Жеке және заңды тұлғалармен шарттар жасасу.
	-  2025 жылы –1 шарт;
	-  2026 жылдың қаңтар-қыркүйек айында –2.

	Х. Ақпараттық жүйелерді әзірлеу және пайдалану.
	Кітапханада  2025-2026 жылдар аралығында ақпараттық жүйе әзірленбеген және ақпараттық жүйелер ауданның мәдениет және тілдерді дамыту бөлімі арқылы жүзеге асырылады.
	ХІ. Жалағаш аудандық орталықтандырылған кітапханалар жүйесінің  ұйымдастырушылық – басқару қызметінен туындайтын өзге де мәселелер.
	11.1.  Жалпы құжат айналымы:
	-  2025 жылғы мамыр – желтоқсан аралығында жалпы құжат саны–230 (кіріс-193, шығыс-37).  Мекеме басшысы – 93 бұйрық шығарды. 
	- 2026 жылғы қаңтар- тамыз аралығында жалпы құжат саны – 198 (кіріс-108, шығыс-90). Қаңтар-тамыз  айларында  арыз-шағымдар түскен жоқ. Мекеме басшысы – 152 бұйрық шығарды.
	Өтініштер бойынша:
	2025 жылғы мамыр – желтоқсан аралығында – 1 өтініш.
         2026 жылдың қаңтар-тамыз  аралығында  – 2 өтініш келіп түскен.
	Келіп түскен өтініштер бойынша белгіленген мерзімде жауаптар жолданды.
	11.2.Сыбайлас жемқорлыққа қарсы мәдениет қалыптастыру бойынша:
	2026 жылдың 22 тамыз күні сағ:10:00-де аудандық кітапханада ұйымдастырған «Жемқорлыққа жол беру-ұрпақтың болашағына балта шабу» тақырыбында сурет байқауы өткізілді. «Жемқорлық-ұлтқа төнген қатер» оқырмандармен кітап көрмесі, насихаттау жұмыстары жүргізілді. Бұл шараның мақсаты оқырман арасында әділдік, парасаттылыққа және адалдық қағидаларына шақыру болып табылады. Осыған орай ауыл тұрғындары арасында түсіндірме жұмысы жүргізіліп, 35-тен астам ақпараттық үгіт-насихат парақшалары таратылды.Барлық мекемелерге, қоғамдық көліктерге парақшалар жабыстырылды.

	Талдау нәтижесінде Кітапхана  қызметінде қолданылатын нормативтік-құқықтық актілерде және ұйымдастырушылық-басқарушылық қызметіндегі сыбайлас жемқорлық тәуекелдерін тудыратын сәйкессіздіктерді жою бойынша
ҰСЫНЫМДАР:
1. Сыбайлас жемқорлық тәуекелдерін жою бойынша:
1.1. «Сыбайлас жемқорлыққа қарсы іс-қимыл туралы» Қазақстан Республикасы Заңының талаптарын сақтау мақсатында құқықтық оқытулар, іс-шаралар ұйымдастыру.
1.2. Қызмет барысында туындайтын сыбайлас жемқорлық тәуекелдерін дер кезінде анықтап, жою бойынша тиісті шаралар қабылдау.
1.3. Қолданыстағы нормативтік құқықтық актілерге тұрақты түрде зерделеу жүргізіп, сыбайлас жемқорлық тәуекелдерін тудыратын сәйкессіздіктерді анықтау. 
2. Сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспарын құру.

«КЕЛІСІЛДІ»

Топ жетекшісі:
       Мекеме басшысының 
                        орынбасары                                            Ұ. Меңдібаева
Топ мүшелері:
              Бөлім меңгерушісі                                           А. Бахтияров

